ফার্ডিনান্ড অ্যাডামস

ফার্ডিনান্ড ইলোয় অ্যাডামস (; ৩ মে ১৯০৩ – ২৫ ডিসেম্বর ১৯৮৫; ফার্ডিনান্ড অ্যাডামস নামে সুপরিচিত) একজন বেলজীয় পেশাদার ফুটবল খেলোয়াড় ছিলেন। ফার্ডিনান্ড তার খেলোয়াড়ি জীবনের পুরোটা সময় আন্ডারলেখট এবং বেলজিয়ামের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।

১৯১৮–১৯ মৌসুমে, বেলজীয় ফুটবল ক্লাব আন্ডারলেখটের যুব পর্যায়ের হয়ে খেলার মাধ্যমে ফার্ডিনান্ড ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯২১–২২ মৌসুমে, আন্ডারলেখটের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আন্ডারলেখটের হয়ে ১২ মৌসুম খেলার পর তিনি অবসর গ্রহণ করেছিলেন।

ফার্ডিনান্ড ১৯২৪ সালে বেলজিয়ামের হয়ে আন্তর্জাতিক পর্যায়ে অভিষেক করেছিলেন; বেলজিয়ামের জার্সি গায়ে তিনি সর্বমোট ২৩ ম্যাচে ৯টি গোল করেছিলেন। তিনি বেলজিয়ামের হয়ে ১৯৩০ ফিফা বিশ্বকাপে অংশগ্রহণ করেছিলেন।

আন্তর্জাতিক ফুটবল
১৯২৪ সালের ৫ই অক্টোবর তারিখে, মাত্র ২১ বছর, ৫ মাস ও ২ দিন বয়সে, ডান পায়ে ফুটবল খেলায় পারদর্শী ফার্ডিনান্ড ডেনমার্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ডেনমার্ক ১–২ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই বেলজিয়ামের জার্সি গায়ে প্রথম গোলটি করেছিলেন; ম্যাচের ৫৯তম মিনিটে বেলজিয়ামের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। বেলজিয়ামের হয়ে অভিষেকের বছরে ফার্ডিনান্ড সর্বমোট ২ ম্যাচে ১টি গোল করেছিলেন।

ফার্ডিনান্ড উরুগুয়েতে অনুষ্ঠিত ১৯৩০ ফিফা বিশ্বকাপের জন্য হেক্টর খুটিঙ্কের অধীনে ঘোষিত বেলজিয়াম দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ১৩ই জুলাই তারিখে, তিনি মার্কিন যুক্তরাষ্ট্রের বিরুদ্ধে গ্রুপ পর্বে নিজেদের ১ম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছিলেন। এই আসরে তিনি ২ ম্যাচে অংশগ্রহণ করেছিলেন।

১৯৩০ সালের ২০শে জুলাই তারিখে ফার্ডিনান্ড ২৭ বছর বয়সে বেলজিয়ামের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। উরুগুয়ের মোন্তেভিদেওয়ের সেন্সেনারিও স্টেডিয়ামে অনুষ্ঠিত প্যারাগুয়ের বিরুদ্ধে উক্ত ম্যাচে প্যারাগুয়ে ০–১ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছিলেন। আন্তর্জাতিক ফুটবলে, তার ৬ বছরের খেলোয়াড়ি জীবনে তিনি সর্বমোট ২৩ ম্যাচে ৯টি গোল করেছিলেন।

ব্যক্তিগত জীবন
ফার্ডিনান্ড ইলোয় অ্যাডামস ১৯০৩ সালের ৩রা মে তারিখে বেলজিয়ামের বেরখেমে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮৫ সালের ২৫শে ডিসেম্বর তারিখে, বেলজিয়ামের আন্ডারলেখটে তিনি মৃত্যুবরণ করেছেন।

পরিসংখ্যান
আন্তর্জাতিক
 দল  সাল  ম্যাচ  গোল বেলজিয়াম  ১৯২৪  ২  ১ ১৯২৫  ৩  ১ ১৯২৬  ৪  ৩ ১৯২৭  ৬  ২ ১৯২৮  ১  ০ ১৯৩০  ৭  ২ সর্বমোট  ২৩  ৯

আন্তর্জাতিক গোল
 গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৫ অক্টোবর ১৯২৪  কোপেনহেগেন স্পোর্টস পার্ক, কোপেনহেগেন, ডেনমার্ক    ২–১  ২–১  প্রীতি ম্যাচ  ২  ২১ মে ১৯২৫  হাঙ্গেরিয়া কোরুতি স্টেডিয়াম, বুদাপেস্ট, হাঙ্গেরি    ২–০  ৩–১  ৩  ১৪ মার্চ ১৯২৬  বোসইলস্টাডিওন, আন্টভের্প, বেলজিয়াম    ১–১  ১–১  ৪  ২ মে ১৯২৬  আমস্টারডাম ওল্ড স্টেডিয়াম, আমস্টারডাম, নেদারল্যান্ডস    ৩–১  ৫–১  ৫  ২০ জুন ১৯২৬  মলনবেক-সেঁ-জঁ স্টেডিয়াম, ব্রাসেলস, বেলজিয়াম    ২–১  ২–২  ৬  ১৩ মার্চ ১৯২৭  বোসইলস্টাডিওন, আন্টভের্প, বেলজিয়াম    ২–০  ২–০  ৭  ৩ এপ্রিল ১৯২৭  পার্ক দুদেন স্টেডিয়াম, ফরে, বেলজিয়াম    ২–১  ২–১  ৮  ১৩ এপ্রিল ১৯৩০  ইভে-দু-মানোয়া স্টেডিয়াম, প্যারিস, ফ্রান্স    ২–০  ৬–১  ৯  ৪ মে ১৯৩০  আমস্টারডাম অলিম্পিক স্টেডিয়াম, আমস্টারডাম, নেদারল্যান্ডস    ২–২  ২–২ 

তথ্যসূত্র

বহিঃসংযোগ





বিষয়শ্রেণী:১৯০৩-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:বেলজীয় পুরুষ ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:১৯৩০ ফিফা বিশ্বকাপের খেলোয়াড়
বিষয়শ্রেণী:পুরুষ ফুটবল ফরোয়ার্ড
বিষয়শ্রেণী:২০শ_শতাব্দীর_বেলজীয়_পুরুষ_ক্রীড়াবিদ